
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	10.08.2026.
	
	Nr. RD-26-318-ir


	Par satiksmi Rīgas svētku laikā


Saskaņā ar Ceļu satiksmes likuma 4. panta pirmo daļu, Ministru kabineta 02.06.2015. noteikumu Nr. 279 “Ceļu satiksmes noteikumi” 98. punktu, Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6., 3.2. apakšpunktu un 10. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 28.06.2023. saistošo noteikumu Nr. RD-23-208-sn “Par braukšanas maksas atvieglojumiem Rīgas valstspilsētas sabiedriskā transporta maršrutu tīklā” 4.3. apakšpunktu, Rīgas domes 05.02.2013. saistošo noteikumu Nr. 206 “Rīgas valstspilsētas pašvaldības maksas autostāvvietu apsaimniekošanas un lietošanas noteikumi” 11. punktu, Rīgas domes 28.06.2024. saistošo noteikumu Nr. RD-24-286-sn “Par kārtību, kādā tiek saskaņota un organizēta ielu tirdzniecība” 79.2. apakšpunktu un ņemot vērā Rīgas valstspilsētas pašvaldības iestādes “Kultūras un tautas mākslas centrs “Mazā ģilde”” publiska pasākuma rīkošanas iesniegumu, Rīgas valstspilsētas pašvaldības iestādes “Ziemeļrīgas kultūras apvienība” publiska pasākuma rīkošanas iesniegumu, Rīgas valstspilsētas pašvaldības kultūras iestāžu apvienības publiska pasākuma rīkošanas iesniegumu, Rīgas valstspilsētas pašvaldības iestādes “Tradicionālās kultūras un amatniecības centrs “Īrga”” iesniegumu par publisku pasākumu, biedrības “Perfect point” publiska pasākuma rīkošanas iesniegumu, SIA “Ideju institūts” publiska pasākuma rīkošanas iesniegumu, SIA “Oh8 Oh9” publiska pasākuma rīkošanas iesniegumu, radošas ilgtspējības platformas “Bourzma” publiska pasākuma rīkošanas iesniegumu un Rīgas valstspilsētas pašvaldības Izglītības, kultūras un sporta departamenta 13.07.2026. vēstuli Nr. DIKS-26-1327-nd:

1. Ņemt vērā, ka Rīgas svētku ietvaros notiks šādi pasākumi:

1.1.  no 14.08.2026. no plkst. 12.00 līdz 15.08.2026. plkst. 23.00 pasākums “Rīgas svētku restorāns” Operas skvērā;

1.2.  no 14.08.2026. no plkst. 21.00 līdz 15.08.2026. plkst. 1.00 Rīgas dzimšanas dienas ieskaņas koncerts “Pilsētas frekvence” Rātslaukumā;

1.3. 15.08.2026. no plkst. 10.00 līdz plkst. 21.00 pasākums “Amatnieku tirgus” Doma laukumā;

1.4.no 15.08.2026. no plkst. 13.00 līdz 16.08.2026. plkst. 2.00 pasākums “Rīgas dzimšanas dienas pasākums “Atver Rīgu! Kods 825!”” 11. novembra krastmalā;

1.5. 15.08.2026. no plkst. 12.00 līdz plkst. 24.00 pasākums “Atklāj brīnumu” Uzvaras parkā;

1.6. 15.08.2026. no plkst. 12.00 līdz plkst. 22.00 pasākums “Rīgas draugi ciemos brauca” Vērmanes dārzā;

1.7. 15.08.2026. no plkst. 14.00 līdz plkst. 18.30 pasākums “Ielu muzicēšanas svētki Vecrīgā”;

1.8.no 15.08.2026. no plkst. 18.00 līdz 16.08.2026. plkst. 2.00 pasākums “Gaisma tuneļa galā” 13. janvāra ielas gājēju tunelī.

2. Noteikt, ka:

2.1. tiks aizliegts transportlīdzekļiem apstāties un stāvēt, kā arī atstātie transportlīdzekļi tiks pārvietoti ar autoevakuatora palīdzību uz citu stāvēšanai atļautu vietu (izņemot transportlīdzekļus ar speciālām caurlaidēm (2. pielikums), diplomātisko transportu un operatīvo transportu):

2.1.1. no 10.08.2026. plkst. 20.00 līdz 16.08.2026. plkst. 24.00:

2.1.1.1. 11. novembra krastmalas abās pusēs, posmā no Akmens tilta līdz Muitas ielai;

2.1.1.2. 11. novembra krastmalai piegulošajā paralēlajā ielā Vecrīgas pusē, posmā no Poļu gātes līdz Jaunielai un Bīskapa gātē;

2.1.2.  no 13.08.2026. plkst. 7.00 līdz 16.08.2026. plkst. 8.00 Aspazijas bulvāra labajā pusē, posmā no Krišjāņa Barona ielas līdz Kaļķu ielai;

2.1.3. no 14.08.2026. plkst. 17.00 līdz 16.08.2026. plkst. 8.00 Kaļķu ielas abās pusēs, posmā no 11. novembra krastmalas līdz Rātslaukumam;

2.1.4. no 14.08.2026. plkst. 20.00 līdz 16.08.2026. plkst. 8.00 Krišjāņa Barona ielas labajā pusē, posmā no Elizabetes ielas līdz Merķeļa ielai;

2.1.5. no 14.08.2026. plkst. 20.00 līdz 16.08.2026. plkst. 12.00 autostāvvietā 13.janvāra ielas un Aspazijas bulvāra krustojumā;

2.2. tiks slēgta transportlīdzekļu satiksme (izņemot transportlīdzekļus ar speciālām caurlaidēm (2. pielikums), diplomātisko transportu un operatīvo transportu):

2.2.1. 11.08.2026. no plkst. 6.00 līdz 16.08.2026. plkst. 24.00 11. novembra krastmalas posmā no Akmens tilta līdz Muitas ielai un 11. novembra krastmalai piegulošajā paralēlajā ielā Vecrīgas pusē, posmā no Poļu gātes līdz Jaunielai;

2.2.2. no 14.08.2026. plkst. 17.00 līdz 16.08.2026. plkst. 8.00 Kaļķu ielā, posmā no 11. novembra krastmalas līdz Rātslaukumam;

2.2.3. no 15.08.2026. plkst. 12.00 līdz 16.08.2026. plkst. 4.00 Vecrīgas teritorijā;

2.3. no 11.08.2026. plkst. 6.00 līdz 16.08.2026. plkst. 24.00 tiks izslēgti luksofori 11. novembra krastmalā un Muitas ielas un Eksporta ielas krustojumā;

2.4. tiks nodrošināta piebraukšana un stāvēšana transportlīdzekļiem ar speciālām caurlaidēm (2. pielikums) pasākumu norises vietām;

2.5. no 11.08.2026. no plkst. 10.00 līdz 16.08.2026. plkst. 20.00 nepieciešamības gadījumā tiks ierobežota kuģošanas kustība Daugavas akvatorijā, posmā no Akmens tilta līdz Vanšu tiltam;

2.6. 15.08.2026. no plkst. 23.00 līdz plkst. 24.00 tiks slēgta kuģošanas kustība Daugavas akvatorijā, posmā no Akmens tilta līdz Vanšu tiltam;

2.7. no 15.08.2026. plkst. 10.00 līdz 16.08.2026. plkst. 4.00 tiks slēgtas mikromobilitātes rīku novietošanas zonas 11. novembra krastmalā un Vecrīgas teritorijā.
3. Par Rīgas svētku pasākumu norisi atbilstoši savai kompetencei atbild Rīgas valstspilsētas pašvaldības iestādes “Kultūras un tautas mākslas centrs “Mazā Ģilde”” direktore Madara Brikmane (tālrunis 29161864), Rīgas valstspilsētas pašvaldības iestādes “Ziemeļrīgas kultūras apvienība” direktore Liene Kubiļus (tālrunis 25488536), Rīgas valstspilsētas pašvaldības kultūras iestāžu apvienības direktore Kitija Riekstiņa (tālrunis 29298560) un Rīgas valstspilsētas pašvaldības Izglītības, kultūras un sporta departamenta Kultūras pārvaldes Kultūras projektu un publisku pasākumu nodaļas vadītāja Ludmila Levite (tālrunis 29390792).

4. Rīgas valstspilsētas pašvaldības policijai sadarbībā ar Valsts policijas Rīgas reģiona pārvaldi nodrošināt:

4.1. sabiedrisko kārtību pasākumu norises vietās;

4.2. nepieciešamības gadījumā pēc organizatoru norādījumiem nodrošinot atstāto transportlīdzekļu pārvietošanu no rīkojuma 2.1. apakšpunktā minētajām vietām uz citu stāvēšanai atļautu vietu;

4.3 15.08.2025. no plkst. 23.00 līdz plkst. 24.00 kuģošanas līdzekļu satiksmes slēgšanu Daugavas akvatorijā, posmā no Akmens tilta līdz Vanšu tiltam.

5. Ņemt vērā, ka Valsts policijas Rīgas reģiona pārvalde sadarbībā ar Rīgas valstspilsētas pašvaldības policiju:

5.1. nodrošinās ceļu satiksmes drošību un sabiedrisko kārtību pasākumu laikā;

5.2. no 11.08.2026. plkst. 6.00 līdz 15.08.2026. plkst. 12.00 un 16.08.2026. no plkst. 4.00 līdz plkst. 24.00 nepieciešamības gadījumā organizēs divvirzienu transportlīdzekļu satiksmi Doma laukumā un Pils ielā.

6. Pasākuma organizatoriem – Rīgas valstspilsētas pašvaldības Izglītības, kultūras un sporta departamentam, Rīgas valstspilsētas pašvaldības iestādei “Ziemeļrīgas kultūras apvienība”, Rīgas valstspilsētas pašvaldības iestādei “Kultūras un tautas mākslas centrs “Mazā ģilde”:

6.1. veikt norēķinus ar:

6.1.1. sabiedrību ar ierobežotu atbildību “A.K.7” par autoevakuatoru izmantošanu atbilstoši nepieciešamībai;

6.1.2. sabiedrību ar ierobežotu atbildību “RĪGAS LUKSOFORS” par satiksmes organizācijas shēmu izstrādi un ceļa zīmju izvietošanu iepriekšminētajās vietās norādītajā laikā un satiksmes organizācijas elementu demontāžu un montāžu;

6.1.3. SIA “Rīgas meži” par tās pārvaldījumā esošo teritoriju sakopšanu pēc pasākuma;

6.2. nodrošināt pasākumu norises teritorijas sakopšanu pēc pasākumu norises beigām;

6.3. nodrošināt sabiedriskās kārtības noteikumu ievērošanu pasākumu norises vietās norādītajā laikā.

7. Rīgas valstspilsētas pašvaldības Ārtelpas un mobilitātes departamentam nodrošināt:

7.1. savā pārvaldījumā esošo teritoriju sakopšanu pirms un pēc pasākumiem;

7.2. luksoforu izslēgšanu un ieslēgšanu 11. novembra krastmalā un Muitas ielas un Eksporta ielas krustojumā atbilstoši Valsts policijas Rīgas reģiona pārvaldes norādījumiem.

8. SIA “Rīgas meži” nodrošināt savā pārvaldījumā esošo teritoriju sakopšanu pirms un pēc pasākumiem.

9. Rīgas Apkaimju iedzīvotāju centram apturēt uz laiku atļaujas ielu tirdzniecībai rīkojuma 1.4. apakšpunktā norādītajā laikā 11. novembra krastmalā un 11. novembra krastmalai paralēlajā ielā no Akmens tilta līdz Muitas ielai, izņemot Rīgas valstspilsētas pašvaldības kultūras iestāžu apvienības saskaņotajiem tirgotājiem.

10. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi un ceļa zīmju izvietošanu iepriekšminētajās vietās norādītajā laikā un satiksmes organizācijas elementu demontāžu un montāžu.

11. Rīgas pašvaldības sabiedrībai ar ierobežotu atbildību “Rīgas satiksme” Rīgas svētku laikā:

11.1. nodrošināt visu pasažieru braukšanu bez maksas Rīgas valstspilsētas sabiedriskā transporta maršrutu tīklā 15.08.2026. un 16.08.2026.;

11.2. organizēt sabiedriskā transporta satiksmi saskaņā ar 1. pielikumu;

11.3. slēgt savā pārvaldījumā esošās stāvvietas rīkojuma 2. punktā minētajās vietās;

11.4. nodrošināt transportlīdzekļu stāvēšanu Rīgas valstspilsētas pašvaldības maksas autostāvvietās bez maksas 15.08.2026. un 16.08.2026.

12. Sabiedrībai ar ierobežotu atbildību “A.K.7” nodrošināt autoevakuatorus pēc Rīgas valstspilsētas pašvaldības policijas vai Valsts policijas Rīgas reģiona pārvaldes pieprasījuma.

13. Noteikt, ka Rīgas svētku laikā 15.08.2026. un 16.08.2026. tiks aizliegta elektroskrejriteņu, velosipēdu, velorikšu, elektromobiļu un zirgu pajūgu satiksme 11. novembra krastmalā, Vecrīgas teritorijā un citās pasākumu norises vietās.

14. Rīgas valstspilsētas pašvaldības Centrālās administrācijas Komunikācijas pārvaldei:

14.1. nodrošināt informācijas par izmaiņām transportlīdzekļu satiksmē Rīgas svētku laikā publiskošanu Rīgas valstspilsētas pašvaldības komunikācijas kanālu resursos;

14.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

